אייג'י קוואשימה

אייג'י קוואשימה (ביפנית: 川島 永嗣; נולד ב-20 במרץ 1983 ביונו שביפן) הוא כדורגלן יפני המשחק בעמדת השוער בשטרסבורג ובנבחרת יפן.

קריירה

יפן
בשנת 2004, לאחר שנתיים בקבוצה היפנית אומייה ארדיג'ה, קוואשימה הצטרף לנגויה גראמפוס שמשחקת גם היא בליגת העל היפנית. הוא היה השוער השני בקבוצה עד 2005, אז הגיע המאמן סף ורגוסן. כאשר השוער הראשון נראזאקי נפצע, קוואשימה פתח בהרכב הראשון בעשרה משחקים. בשנת 2007, קוואסאקי פרונטייל החתימה את קוואשימה על חוזה עבור דמי העברה בסכום של 150 מיליון ין (כ-5 מיליון שקלים). ההעברה אז, הייתה היקרה ביותר בתולדות הליגה היפנית. הוא קיבל זמן משחק יותר מבקבוצותיו הקודמות והרוויח את מקומו בהרכב הראשון. באותה עונה, קוואסאקי פרונטייל עלתה לליגת האלופות האסיאתית, שם סיימה במקום הראשון בשלב הבתים והודחה ברבע הגמר.

ליגת העל הבלגית
לאחר שהשתתף במונדיאל 2010 עם נבחרתו, קוואשימה השלים את מעברו לאירופה וחתם בליירסה מליגת העל הבלגית. בליירסה, קוואשימה היה השוער הראשון עוד מתחילת העונה. קבוצתו נאבקה על מקומה בליגה ונחשבה למועמדת מובילה להדחה לליגה השנייה. אך במשחק האחרון של העונה נגד קלאב ברוז', קוואשימה החזיק את היריבים ללא שער ועזר לקבוצתו להינצל מהדחה. הוא נבחר ל-MVP של הקבוצה.

באוקטובר 2011, קוואשימה מונה לקפטן הקבוצה. בעונת 12–2011, הוא שיחק בכל 30 משחקי הליגה. מאוחר יותר הוא נבחר שוב ל-MVP של הקבוצה.

ב-18 ביולי 2012, קוואשימה עבר אל סטנדרד לייז' וחתם על חוזה לשלוש שנים. מבין שלושת שוערי הקבוצה, קוואשימה נבחר להיות השוער הראשון.

סקוטלנד
ב-29 בדצמבר 2015 חתם בדנדי יונייטד ההסקוטית. בסוף עונת 2015–2016 שוחרר מהקבוצה לאחר שדנדי ירדה לליגת המשנה בסקוטלנד.

צרפת
באוגוסט 2016 חתם קוואשימה בקבוצת מץ המשחקת בליגת המשנה הצרפתית. באוגוסט 2018 חתם בשטרסבורג.

קריירה בינלאומית 
נכלל בסגל נבחרת יפן בטורנירים גביע אסיה 2007, מונדיאל 2010, גביע אסיה 2011, גביע הקונפדרציות 2013, מונדיאל 2014, גביע אסיה 2015, מונדיאל 2018 וקופה אמריקה 2019.

נכלל בסגל נבחרת יפן לטורניר מונדיאל 2022.

קישורים חיצוניים

הערות שוליים 

כדורגלנים יפנים
שוערי כדורגל יפנים
כדורגלני אומייה ארדיג'ה
כדורגלני נגויה גראמפוס
כדורגלני קווסאקי פרונטלה
כדורגלני ליירסה
כדורגלני סטנדרד לייז'
כדורגלני דנדי יונייטד
כדורגלני מץ
כדורגלני שטרסבורג
כדורגלני נבחרת יפן
כדורגלני גביע אסיה 2007
כדורגלני מונדיאל 2010
כדורגלני גביע אסיה 2011
כדורגלני גביע הקונפדרציות 2013
כדורגלני מונדיאל 2014
כדורגלני גביע אסיה 2015
כדורגלני מונדיאל 2018
כדורגלני קופה אמריקה 2019
כדורגלני מונדיאל 2022
יפנים שנולדו ב-1983